Aalborg Stiftstidende, 1843-06-03
Fædrelandet. Kjøbenhavn, den 30te Mai. Det tidligere omtalte Møde i Anledning af Maadeholdssagen afholdtes i Kjøbenhavn den 23de Mai, om Aftenen, og indlededes af Pastor Møhl med nogle bemærkninger og de indvortes Tilskyndelser og udvortes Anledninger, der havde bevæget ham til at tage sig af Maadeholdssagen, saavel under hans Ophold i Jndien som tilsøs paa Hjemreisen, samt senere som Sognepræst i Ølstykke, og navnlig som Correspondent af det engelske Maadeholdsselskab siden 1837. Pastor Mahl meente, at der ikke var Grund til at rette sig efter Teatotalisternes Fordring om Afholdelsen ikke blot fra distellerede, men ogsaa fra gjærende Drikke, en Mening, som det engelske Maadeholdsselskab ogsaa vedkjender sig, hvorfor det har ladet udgive en meget grundig Afhandling til Beviis for, at maadeholden Brug af Viin, og som en Følge deraf ogsaa af Øl og andre gjærende Drikke, finder Medhold i den hellige Skrift. Referenten omtalte dernæst, at et lidet privat Maadeholdsselskab allerede var stiftet af nogle unge Studerende i Kjøbenhavn, i Begyndelsen af dette Aar, ligesom og at en lignende Maadeholdsforening var oprettet i en Familiekreds, og at begge havde henvendt sig til ham med Forespørgsel, om der ikke kunde foretages noget offentligt Skridt til Sagens Fremme. Efter de statistiske Oplysninger er Forbruget af Brændeviin her i Danmark 19 Millioner Potter, eller 15 3/4 Pot paa hvert Jndivid aarlig, og de seneste Begivenheder med Jndlevering af ulovlige Brændeviinstøier, der for3 Districter i Jylland beløbe sig til 2500 Stykker, syntes der at være tilstrækkelig Grund til at foretage Noget ogsaa hertillands for Maadeholdssagen, skjøndt flere indflydelsesrige og høitstaaende Mænd havde yttret den Mening, at der neppe i denne Retning behøvedes nogen forenet Bestræbelse i Danmark, hvis Befolkning, efter deres Mening, ikke er saa drikfældig, som de Landes, i hvilke Maadeholdsselskaber allerede ere oprettede: en Mening, som Pastor Møhl ansaae for urigtig og antog grundede sig paa Ubekjendtskab med de fremmede Forhold og tildeels ogsaa med vore egne. Som Formaal for et Maadeholdsselskabs Virksomhed her i Danmark havde han tænkt sig som den bedste Begyndelse Smaa skrifters Udgivelse, en offentlig Erklæring fra Lægerne om Brændevinets absolut Skadelighed og Undersøgelser om Drikfældighed som Aarsag til Sygdom, for tidlig Død, Forbrydelser, Familiers Ulykke og Ægteskabsskilsmisse. Derimod vilde han nødig, at Antegnelse som Medlem af Maadeholds selskaberne skulde betragtes som Bekjendelse til en høiere Kaste eller som en Sect med naziræisk Spægelseslyst eller pharisæisk Skinhellighed; derfor troede han, at ethvert udvortes Tegn og skriftligt eller mundtligt Løfte burde forkastes af den danske Maadeholdsforenings Medlemmer, medens total Afholdenhed fra de distillerede og stærke specitueuse Drikke, samt Maadehold i alle øvrige Nydelser burde være ethvert ordentlig Medlems ufravigelige Grundsætning; dog vilde han tilraade, ogsaa at optage bidragende Medlemmer, som endnu ikke havde gjort nogen personlig Erfaring med Hensyn til den gavnlige Jndflydelse for baade Legeme og Sjæl af Afholdenhed fra distillerede og stærkt berusende Drikke. Efterat ogsaa Pastor Visby og Professor Otto havde talt Afholdenhedens Sag og skildret de fordærvelige Virkninger, som Nydelsen af distillerede Drikke medfører, tegnede sig paa den fremlagte Line ialt 42 Deeltagere, hvoraf 5 dog kun som bidragende Medlemmer. Et Maadeholds-Selskab er saaledes nu stiftet hertillands, og om 14 Dage vilde et nyt Møde blive afholdt. (Fædrel.)Hr. G. Carstensens Tivoli vil komme til at in beholde; a) en Bazar til Forhandling af Kunst- og Jndustriprodukter; b) et Tivoli=Theater; c) en Concert Pavillon, der tillige tjener som Dandsesalon; d) et Cosmorama eller Panorama; e) en stor Rutsch-Bane; f) Gynger; g) en Billard-Pavillon; h) et Divan for Tobaksrygning og Læsning; i) en stor Conditor Pavillon; k) en Restauration; 1) Melke= og Brønd-Curen; m) en Gymnastiksal, n) to Keglebaner; og en Skydebane; p) et Voxcabinet; g) en Fyrværkeri=Estrade; f) en Caroussel-Bane; 8) varme Bade; og endelig t) en Retirade! – Man seer, at her er tænkt paa rigelige Midler til Adspredelser, saa at man efter Behag endog kan vælge Retiraden. Men foruden disse daglige Præstationer kan der endnu ventes som Extraforlystelser i hver Sommer-Saison, bestaaende af Vauxhaller, Concerter og Fyrværkerier. Establissementet formenes at kunne begynde medio (O. Th. Av.) August.